text: Bliver fyret på grund af ny EU-regel
  16 oktober 2012 kl. 12.58
  Nye EU-regler rammer nu danske epilepsi-patienter. For en mand fra Tønder betyder det, at han om et par måneder mister sit arbejde.
  Fred Westergaard har epilepsi, men har ikke haft anfald de seneste 16-17 år. 
  I ti år har han arbejdet som lastbilchauffør, og har hvert år fået forlænget sit kørekort efter ansøgning hos både politiet og embedslægen.
  Men nu sætter nye EU-regler en stopper for det. Fordi Fred Westergaard tager medicin, kan han ifølge de nye regler ikke længere kan få forlænget sit kørekort. Heller ikke selv om han er fri for anfald.
  